Folketing
2006-11-08

Vi kom sågar så langt, at en lægeuddannet begyndte at anfægte dyrlægernes niveau, men alligevel holdt fast i, at de jo også havde en eller anden lang uddannelse, så det kunne godt være, de ikke løj hele vejen igennem. Jeg har en klar fornemmelse af, at det flertal, der stemmer det her lovforslag igennem, når det drejer sig om det veterinære område, ikke har det ret sjovt, når de trykker på den grønne knap, fordi alle snakker om kontrol, sikkerhed, at tælle op, hvor meget medicin det handler om osv. Men prøv at tage udgangspunkt i den virkelighed, der er kommet bl.a. fra Dyrlægeforeningen. I udlandet bruger de 80 pct. mere veterinær medicin end i Danmark. Der er risiko for resistens. Hvad var det, den gamle plakat hed? »De danske svin er sunde, de strutter af penicillin«. Er det det, vi nu kommer til at se frem til? Så siger man, at vi selvfølgelig skal kontrollere dyrlægerne.